ପଙ୍କଜ ଉଧାସ ୧୭ ମେ ୧୯୫୧   ୨୬ ଫେବୃଆରୀ ୨୦୨୪  ଜଣେ ଭାରତୀୟ ଗଜଲ ଓ ପ୍ରଚ୍ଛଦପଟ୍ଟ ଗାୟକ ଥିଲେ । ୧୯୮୦ ମସିହାରେ ତାଙ୍କର ପ୍ରଥମ ଗଜଲ ଆଲବମ ଆହଟ ରିଲିଜ ହୋଇଥିଲା । ୧୯୮୧ ମସିହାରେ ମୁକରର, ୧୯୮୨ ମସିହାରେ ତରନ୍ନୁମ, ୧୯୮୩ରେ ମେହଫିଲ, ୧୯୮୪ରେ ପଙ୍କଜ ଉଧାସ ଲାଇଭ ଆଟ ରୟାଲ ଆଲବର୍ଟ ହଲ, ୧୯୮୫ରେ ନାୟାବ, ୧୯୮୬ରେ ଆଫ୍ରିନ ଆଦି ଆଲବମ ରିଲିଜ ହୋଇ ସେ ଅନେକ ଲୋକପ୍ରିୟତା ହାସଲ କରିଥିଲେ । ୧୯୮୬ ମସିହାରେ ନିର୍ଦ୍ଦେଶକ ମହେଶ ଭଟ୍ଟ ତାଙ୍କୁ ଚଳଚ୍ଚିତ୍ର ନାମରେ ଚିଠି ଆଇ ହେ ନାମ ଗୀତ ଗାଇବାକୁ ଦେଇଥିଲେ । ଏହି ଗୀତଟି ଅତ୍ୟନ୍ତ ଲୋକପ୍ରିୟ ହୋଇଥିଲା । ଏହାପରେ ସେ ଅନେକ ଚଳଚ୍ଚିତ୍ରରେ ପ୍ରଚ୍ଛଦପଟ୍ଟ ଗାୟକ ଭାବରେ ମଧ୍ୟ ନିଜ କଣ୍ଠଦାନ କରିଥିଲେ । ୨୦୦୬ ମସିହାରେ ସେ ପଦ୍ମଶ୍ରୀ ସମ୍ମାନରେ ସମ୍ମାନୀତ ହୋଇଥିଲେ । ତାଙ୍କର ଦୁଇ ଭାଇ ନିର୍ମଳ ଉଧାସ ଓ ମନୋହର ଉଧାସ ମଧ୍ୟ କଣ୍ଠଶିଳ୍ପୀ ।